CELEX: C2007/117/20
Language: et
Date: 2007-05-26 00:00:00
Title: Kohtuasi C-136/07: 7. märtsil 2007 esitatud hagi — Euroopa Ühenduste Komisjon versus Hispaania Kuningriik

26.5.2007   
            
            
               ET
            
            
               Euroopa Liidu Teataja
            
            
               C 117/13
            
         7. märtsil 2007 esitatud hagi — Euroopa Ühenduste Komisjon versus Hispaania Kuningriik
   (Kohtuasi C-136/07)
   (2007/C 117/20)
   Kohtumenetluse keel: hispaania
   Pooled
   
      Hageja: Euroopa Ühenduste Komisjon (esindajad: H. Støvlbæk ja R. Vidal Puig)
   
      Kostja: Hispaania Kuningriik
   Hageja nõuded
   
               —
            
            
               Tuvastada, et Hispaania Kuningriik on lennujuhi kutsealal tööle asumise osas rikkunud kohustusi, mis tulenevad nõukogu 21. detsembri 1988. aasta direktiivist 89/48/EMÜ (1) vähemalt kolmeaastase kutseõppe läbimisel antavate kõrgharidusdiplomite tunnustamise üldsüsteemi kohta ja nõukogu 18. juuni 1992. aasta direktiivist 92/51/EMÜ direktiivi 89/48/EMÜ (2) täiendava tööalase koolituse tunnustamise teise üldsüsteemi kohta;
            
         
               —
            
            
               mõista kohtukulud välja Hispaania Kuningriigilt.
            
         Väited ja peamised argumendid
   
               1.
            
            
               Direktiivi 89/48/EMÜ kohaldatakse Hispaanias lennujuhi kutsealal tööle asumise ja töötamise suhtes, arvestades, et:
               
                           —
                        
                        
                           diplomite, lubade ja pädevustasemete kogum, mida Hispaanias „lennujuhi ”ametikohal töötamiseks nõutakse, on „diplom ”direktiivi 89/48/EMÜ tähenduses;
                        
                     
                           —
                        
                        
                           lennujuhi kutseala on Hispaanias „reguleeritud kutseala ”direktiivi 89/48/EMÜ tähenduses:
                        
                     
         
               2.
            
            
               Sellest hoolimata ei ole Hispaania Kuningriik võtnud direktiivi 89/48/EMÜ ülevõtmiseks vajalikke meetmeid seoses lennujuhi kutsealaga.
            
         
               3.
            
            
               Komisjon leiab, et Hispaania Kuningriik on rikkunud ka kohustusi, mis tulenevad direktiivist 92/51/EMÜ, kuna
               
                           —
                        
                        
                           direktiivi 92/51/EMÜ kohaldatakse lennujuhi kutseala suhtes; ja
                        
                     
                           —
                        
                        
                           Hispaania Kuningriik ei ole võtnud direktiivi 92/51/EMÜ ülevõtmiseks vajalikke meetmeid seoses lennujuhi kutsealaga.
                        
                     
         
               4.
            
            
               Euroopa Parlamendi ja nõukogu 5. aprilli 2006. aasta direktiiviga 2006/23/EÜ (3) ühenduse lennujuhiloa kohta kehtestati vastavalt nimetatud direktiivi sätetele väljastatud lennujuhilubade vastastikuse tunnustamise süsteem. Sellele vaatamata lõppeb liikmesriikidele nimetatud direktiivi täitmiseks antud tähtaeg 17. mail 2008. Järelikult kuni selle kuupäevani kohaldatakse Hispaanias lennujuhi kutsealal tööle asumise ja töötamise suhtes direktiive 89/48/EMÜ ja 92/51/EMÜ.
            
         
      (1)  EÜT L 19, lk 16; ELT eriväljaanne 05/01, lk 337.
   
      (2)  EÜT L 209, lk 25; ELT eriväljaanne 05/02, lk 47.
   
      (3)  EÜT 2006, L 114, lk 22.